Curth Flatow
Curth Flatow (* 9. Januar 1920 in Berlin; † 4. Juni 2011 ok dor) weer en düütsch Bühnen- un Dreihhbookschriever.

Leven 

Curth Flatow weer en spoodriek Vertreder vun dat Boulevardtheater – in Düütschland gifft dat in 20 Städer 24 Theater, de sück up de lichte Boulevardkummedie spezialiseert hebbt, etwa dat Theater am Kurfürstendamm un de Komödie in Berlin as ok de Komödie am Altstadtmarkt in Bruunswiek. Flatow schreev mehr as 20 Stücke in dit Genre.

Neben sien Theaterarbeit weer he siet 1950 in’ Filmberiek un för Rundfunk un Feernsehn aktiv. Ut sien Roman Ich heirate eine Familie entstunn de glieknamig Feernsehreeg in’ ZDF, de in de 1980er-Johren temelk anseggt weer. Flatow hett dorin autobiografisch Elemente verarbeit, wiel he süllvst en Moder mit mehreren Kinner heiraadt harr. Flatow hett nah den Tweeten Weltkrieg bi den West-Berliner Senner RIAS Hans Rosenthal kennenlernt, mit de he eng Früend weer. Flatow hett denn ok för diverse Sendereegen vun Rosenthal schreven, ünner annern för Dalli Dalli.

Warken (Utwahl) 

 Der Mann, der sich nicht traut. 1973 (Theater)
 Durchreise. (Theater)
 Zweite Geige. 1991 (Theater)
 Das Fenster zum Flur (Ihr schönster Tag). (mit Horst Pillau; Theater, Verfilmung)
 Meine Tochter und ich (Vater einer Tochter). 1966 (Theater, Verfilmung)
 Keine Ehe nach Maß. (Theater)
 Romeo mit grauen Schläfen. (Theater)
 Am Kurfürstendamm fing es an. Erinnerungen aus einem Gedächtnis mit Lücken. Langen Müller, München 2000.

Filmografie (as Dreihbookschriever)

Utteken 
 1963: Dreihbookprämie vun de Bundsregeeren
 1978: Goldene Nadel der Dramatiker Union
 1980: Verdeenstkreuz an’ Bande vun den Verdeenstoorden vun de Bundsrepubliek Düütschland
 1984: Goldene Kamera
 1985: Telestar
 1990: Heinrich-Bolten-Baeckers-Pries vun de GEMA-Stiftung
 1992: Ehrenperfesser vun de Stadt Berlin
 1999: Verdenstoorden vun de Bundsrepubliek Düütschland

Weblenken 
 DNB-Katalog
 
 Text u. Noten von "Ich bin nun mal so schrecklich schüchtern", Capriccio-Musikverlag GmbH, Berlin 1948
 Text u. Noten von "Ist das nicht wundervoll ?", erschienen in Programmheft "Berlin", Nr.13 / Dezember 1949, arani-Verlags-GmbH, Berlin, 1949
 Personennaamdatei

Mann
Börger von Düütschland
Schriever
Dreihbookschriever
Dräger vun’t Bundsverdeenstkrüüz
Boren 1920
Storven 2011